Z:gnu-www-ja-accessibility--52c8e6-People with disabilities deser/sq

Personat me paaftësi e meritojnë të kenë në dorë fatin e tyre edhe në fushën e teknologjisë. Kur këta përdorin teknologji pronësore përdorimi nën aftësi të kufizuara, kanë pak ose aspak mundësi të ndreqin çfarëdo ane që nuk shkon me të. Praktikisht, krejt vendimet e rëndësishme të zhvillimeve pronësore merren nga persona që nuk kanë paaftësi; përvoja njëzetvjeçare tregon që personat me raste të pazakonta ndërthurjesh paaftësish, raste të cilët kërkojnë software relativisht të pazakontë, ose ata që ndeshin një të metë e cila i pengon të kryejnë punë, nuk kanë ndonjë rrugë që të arrijnë ndryshimet që u duhen. Këto produkte ndryshohen ose përmirësohen vetëm kur tregtuesit e tyre shohin një arsye biznesi për ta bërë këtë; kështu lihen në prapambetje mjaft përdorues. Problemi i dytë është se software-i pronësor për përdorim nga persona me aftësi të kufizuara është shumë më i shtrenjtë se vetë PC-ja. Mjaft përdorues nuk ia dalin dot të heqin dorë nga liria në këtë mënyrë.